cyanic-selkie/wikianc huggingface dataset:
ஸ்ரீபுரந்தான் சுந்தர அய்யனார் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
இராஜிவ் தீக்சித்
இராஜீவ் தீக்சித் (Rajiv Dixit ;30 நவம்பர் 1967 - 30 நவம்பர் 2010) ஒரு இந்திய சமூக ஆர்வலராவார்.
ஸ்ரீபுரந்தான் சுந்தர அய்யனார் கோயில்
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
இராஜிவ் தீக்சித்
இவர் சுதேசி செயல்பாட்டின் தீவிர ஊக்குவிப்பாளராக இருந்தார். மேலும், பாரத் சுவாபிமான் அறக்கட்டளையின் தேசிய செயலாளராகவும் இருந்தார். இவர் தனது ஆரம்ப மற்றும் இடைநிலைக் கல்வியை உத்தரப் பிரதேசத்தில் உள்ள பிரோசாபாத்தில் பெற்றார்.
ஸ்ரீபுரந்தான் சுந்தர அய்யனார் கோயில்
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
இராஜிவ் தீக்சித்
தொழில்
உலகமயமாக்கலுக்கான போக்கின் ஒரு பகுதியாக பல தேசிய நிறுவனங்கள் இந்தியாவில் தங்கள் இருப்பை அதிகரித்துக் கொண்டிருந்த நேரத்தில், 1990களின் முற்பகுதியில் "ஆசாதி பச்சாவ் அந்தோலன்" (சுதந்திரத்தை காப்பாற்ற இயக்கம்) என்ற அமைப்பை தீக்சித் நிறுவினார். ராம்தேவின் உதவியாளரான இவர் ராம்தேவின் ஊழல் எதிர்ப்பு அமைப்பான பாரத் சுவாபிமான் அந்தோலனின் தேசிய செயலாளராக பணியாற்றினார்.
ஸ்ரீபுரந்தான் சுந்தர அய்யனார் கோயில்
மேற்கோள்கள்
பகுப்பு:அரியலூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
இராஜிவ் தீக்சித்
இறப்பு
தீக்சித் 30 நவம்பர் 2010-ல் சத்தீசுகரின் பிலாய் நகரில் இறந்துவிட்டார். மாரடைப்பு இவரது மரணத்திற்கான காரணம் என்று கூறப்படுகிறது. இவரது இறுதி சடங்கை ராம்தேவும் ராஜீவின் சகோதரர் பிரதீப் ஆகியோர் நடத்தினர். இருப்பினும், தீக்சிதின் சில நண்பர்கள், தீட்சித் பிரபலமடைவதை ராம்தேவ் விரும்பவில்லை என்றும், இவருடைய மரணத்தில் ராம்தேவ் ஒரு பங்கைக் கொண்டிருந்தார் என்றும் ஊகித்தனர். இருப்பினும், ராம்தேவ் தனது அரசியல் எதிரிகளின் சதி கோட்பாடுகள் என இக்கூற்றுக்களை நிராகரித்தார்.
சான்றுகள்
பகுப்பு:2010 இறப்புகள் பகுப்பு:1967 பிறப்புகள்
வொளவால் தொத்தி ஊராட்சி
வௌவால் தொத்தி ஊராட்சி (Vowalthothi Gram Panchayat), தமிழ்நாட்டின் தூத்துக்குடி மாவட்டத்தில் உள்ள புதூர் வட்டத்தில் அமைந்துள்ளது. இந்த ஊராட்சி, விளாத்திகுளம் சட்டமன்றத் தொகுதிக்கும் தூத்துக்குடி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2468 பேர் ஆவர். இவர்களில் பெண்கள் 1238 பேரும் ஆண்கள் 1230 பேரும் உள்ளடங்குவர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தூத்துக்குடி மாவட்ட ஊராட்சிகள் பகுப்பு:த. இ. க. ஊராட்சித் திட்டம் பகுப்பு:தலைப்பு மாற்றப்பட வேண்டிய பக்கங்கள்-தமிழக ஊராட்சிகள்
நோக்கியா சி2-00
நோக்கியா சி2-00 என்பது ஒரு நோக்கியா நிறுவனத்தால் தயாரிக்கப்பட்ட கைபேசி ஆகும். இது தான் நோக்கியா நிறுவனம் முதன் முதலாக வெளியிட்ட இரண்டு சிம் கார்டுகளை இயக்கும் வசதி கொண்ட கைபேசி ஆகும்.
சிறப்பம்சங்கள்
பகுப்பு:நகர்பேசிகள்
அத்திகுளம்தெய்வேந்திரி ஊராட்சி
அத்திகுளம்தெய்வேந்திரி ஊராட்சி (Athikulam-deivendri Gram Panchayat), தமிழ்நாட்டின் விருதுநகர் மாவட்டத்தில் உள்ள திருவில்லிபுத்தூர் வட்டாரத்தில் அமைந்துள்ளது. இந்த ஊராட்சி, திருவில்லிபுத்தூர் சட்டமன்றத் தொகுதிக்கும் தென்காசி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2057 ஆகும். இவர்களில் பெண்கள் 1060 பேரும் ஆண்கள் 997 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:விருதுநகர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அப்பணநல்லூர் ஊராட்சி
அப்பணநல்லூர் ஊராட்சி (Appananallur Gram Panchayat), தமிழ்நாட்டின் திருச்சிராப்பள்ளி மாவட்டத்தில் உள்ள தொட்டியம் வட்டாரத்தில் அமைந்துள்ளது. இந்த ஊராட்சி, முசிறி சட்டமன்றத் தொகுதிக்கும் பெரம்பலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 5386 ஆகும். இவர்களில் பெண்கள் 2641 பேரும் ஆண்கள் 2745 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
{{Reflist}
பகுப்பு:திருச்சிராப்பள்ளி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
புதூர் (பழனி வட்டம்)
புதூர் (Pudur) இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், பழனி வட்டம், தொப்பம்பட்டி ஊராட்சி ஒன்றியத்தில் இருக்கும் ஒரு வருவாய்க் கிராமம்(ஊர்). பழனி வருவாய் வட்டத்தின் பன்னிரெண்டாவது எண்கொண்ட வருவாய் கிராமம் (கிராம எண்:12) ஆகும்.
அமைவிடம்
பழனியிலிருந்து தாராபுரம் செல்லும் மாநில நெடுஞ்சாலையில் சுமார் 16 கி.மீ.தூரத்தில்  மேற்கில் சுமார் 3 கி.மீ தூரத்தில் அமைந்து உள்ளது. கடல் மட்டத்திலிருந்து 532 மீட்டர் உயரத்தில் உள்ளது. சண்முகா நதி ஆற்றின் மேற்கு கரையில் அமைந்துள்ளது.
மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி, புதூர் கிராமத்தில் 104 வீடுகள் உள்ளது. இக்கிராமத்தில் 405 பேர் வசிக்கின்றார்கள். பாலின விகிதம் 50.75 %. இதில் 208 பேர் ஆண்கள்; 197 பேர் பெண்கள். இக்கிராத்தில் ஆரம்பப் பள்ளிகளோ! நடுநிலைப்பள்ளிகளோ, இல்லை.
முக்கிய பயிர்
அதிக மேட்டுப் பகுதியானதால் புன்செய்ப் பயிர்களான சோளம், கம்பு, ஆகியவையும், மக்காச்சோளமும் அதிகமாக பயிரிடப்படுகிறது. சண்முகா நதிஆற்றுப் படுகைப் பகுதியில் தென்னை பயிரிடப்படுகிறது.
அசையெழுத்து முறை
அசையெழுத்து முறை (Syllabary) என்பது, சொற்களை உருவாக்கும் அசைகளைக் குறிக்கும் எழுத்துக் குறியீடுகளின் தொகுதி ஆகும். அசையெழுத்து முறையில் உள்ள ஒரு குறியீடு அசையெழுத்து எனப்படும். இது, ஒரு மெய்யொலியும் அதைத் தொடர்ந்து வரும் உயிரொலியும் சேர்ந்த ஒரு தொகுதியையோ அல்லது ஒரு தனி உயிரொலியையோ குறிக்கும். இவை CV அல்லது V என்னும் வடிவங்களில் அமையும். CVC, CV-இன்னோசை போன்ற வடிவங்களிலும் அசையெழுத்துக்கள் அமைவது உண்டு.
மேற்கோள்கள்
பகுப்பு:மொழியியல்
சுமங்கலி (தொலைக்காட்சித் தொடர்)
சுமங்கலி என்பது சன் தொலைக்காட்சியில் மார்ச் 6, 2017 முதல் சூலை 13, 2019 ஆம் ஆண்டு வரை திங்கள் முதல் சனி மதியம் 12 மணிக்கு ஒளிபரப்பாகி, 672 அத்தியாயங்களுடன் நிறைவு பெற்ற குடும்பம் சார்ந்த தொலைக்காட்சி நாடகத் தொடர் ஆகும். இந்தத் தொடரை சத்ய ஜோதி பிலிம்ஸ் தயாரிக்க, திவ்யா, ஐஸ்வர்யா, சுஜீத், அக்ஷிதா, ஸ்ரீ வித்யா சங்கர், தீபா, இளராசன் போன்ற பலர் நடித்துள்ளார்கள். இது கணவன் மனைவிக்கு இடையேயான பாசத்தைக் கூறும் ஒரு தொடர் ஆகும்.
கதைச்சுருக்கம்
நடுத்தர குடும்பத்தை சேர்ந்த அணுவும் பணக்கார குடும்பத்தை சேர்ந்த சந்தோஷும் திருமணம் செய்கின்றனர். திருமணத்திற்கு பிறகு இவர்களின் வாழ்வில் நித்யா என்ற பெண்ணால் வரும் பிரச்சனைகளை தாண்டி எப்படி வாழ்வில் ஒன்றாக வாழ்ந்தார்கள் என்பதை சொல்லும் கதை தான் சுமங்கலி.
வெளி இணைப்புகள்
பகுப்பு:சன் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நாடகங்கள் பகுப்பு:தமிழகத்தின் தொலைக்காட்சி நிகழ்ச்சிகள் பகுப்பு:தமிழ் குடும்பத் தொலைக்காட்சி தொடர்கள் பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள் பகுப்பு:2017 இல் தொடங்கிய தமிழ்த் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நிகழ்ச்சிகள் பகுப்பு:2019 இல் நிறைவடைந்த தமிழ்த் தொலைக்காட்சி நிகழ்ச்சிகள்
மேலக்கடம்பூர் அமிர்தகடேஸ்வரர் கோயில்
திருக்கடம்பூர் - மேலக்கடம்பூர் அமிர்தகடேஸ்வரர் கோயில் சம்பந்தர், அப்பர் பாடல் பெற்ற சிவாலயமாகும். இது கடலூர் மாவட்டத்தில் உள்ள மேலக்கடம்பூரில் அமைந்துள்ளது. இந்திரன் வழிபட்ட அமுதகலசமும், முருகன் வழிபட்டு வில்லும் பெற்ற தலமென்பது தொன்நம்பிக்கை (ஐதிகம்). தேவாரப் பாடல் பெற்ற தலங்களில் சோழ நாடு காவிரி வடகரைத் தலங்களில் அமைந்துள்ள 34வது சிவத்தலமாகும்.
கரக்கோயில்
தமிழக சிவாலயங்கள் ஒன்பது வகைப்படும், இந்த ஒன்பது வகைக்குள் கடம்பூர் திருக்கோயில் கரக்கோயில் வகையினை சார்ந்தது, நான்கு சக்கரங்களுடன் கிழக்கு நோக்கி குதிரைகள் பூட்டபெற்ற அழகிய தேர்வடிவ கோயில். மேலும் கடம்ப பேரரசை ஆண்ட கடம்பர்களின் “முண்டா” மொழியில் கரம் என்ற சொல்லுக்கு கடம்பூர் என்று பெயர் கரம்+கோயில் கடம்பினை தல மரமாக கொண்ட கோயில்= கரக்கோயில் என பொருள் தருகிறது.தமிழகத்தில் கரக்கோயில் என குறிப்பிடப்படும் ஒரே கோயில் இதுவாகும். வட மொழியில் விஜயம் என குறிப்பிடப்படும் கோயிலும் இதுவாகும்.
வழிபட்டோர்
திருஞானசம்பந்தர், திருநாவுக்கரசர், சுந்தரர், மாணிக்கவாசகர், அருணகிரிநாதர், இராமலிங்க சுவாமிகள், பாம்பன் சுவாமிகள், வண்ணசரபம் தண்டபாணி சுவாமிகள் போன்ற அடியார்கள் பாடல்கள் பாடி வழிபட்ட தலம். இத்திருக்கடம்பூரின் ஞானசம்பந்தர் பதிகங்கள் 2-ம் திருமுறையிலும், நாவுக்கரசரின் பதிகங்கள் 5-ம் திருமுறையிலும் தொகுக்கப்பட்டுள்ளன. சிவபெருமானை கயிலை மலைக்குச் சென்று வழிபடும் தேவர்கள், எண் குலமலை தேவர்களும் அதன் தலைவன் மலையரசன், திங்கள், கதிரவன், தேவர்தலைவன், சித்தர்கள் முதலானோர் கடம்பூர் கோயிலும் கயிலை ஒத்தது என இங்கு வந்து வழிபாடு செய்துள்ளனர். ஒவ்வொரு யுகத்திலும் யார் யார் வந்து வழிபாடு செய்தனர் என்ற செய்திகள் அந்தந்தச் சிற்பங்களின் கீழ் பொறிக்கப்பட்டுள்ளது.
காலம்
ஆறாம் நூற்றாண்டில் நாயன்மார்களால் பாடப்பெற்ற கோயில் என்பதால் ஆண்டுகட்கு மேலாக கோயில் உள்ளதாக அறியலாம். தேர்வடிவ கோயில் முதலாம் குலோத்துங்க சோழனால் பொ.ஊ. 1113-ல் அவரது 43–ம் ஆட்சியாண்டில் கட்டப்பெற்றது. முற்கால சோழர்களின் காலத்தில் சிவாலயங்களில் சிவன் சன்னதி மட்டுமே இடம் பெற்றிருந்தன. ராஜேந்திரன் காலத்தின் பின்னரே அம்மன் சன்னதி அமைக்கும் வழக்கம் தொடங்கியது. இக்கோயிலின் ஈசானிய மூலையில் இருந்த அம்மன் சன்னதியை சுமார் வருடங்களுக்கு முன் தேவகோட்டை செட்டியார்கள் திருப்பணியின் போது கோயிலின் உட்பிரகாரத்தில் தெற்கு நோக்கி கட்டப்பெற்றது.
சிற்பக் கலைக்கோயில்
மேலக்கடம்பூர் திருக்கோயில் சிற்பக் கலைக்கோயிலாகவும் உள்ளது. கர்ப்பகிரக வெளிசுவற்றில் எண்ணிலடங்கா சிற்பங்கள் செதுக்கப்பட்டுள்ளன.
முதலாம் குலோத்துங்கனால் கட்டபெற்றக் கருவறை வெளிச்சுவரில் ஐந்து தேவகோட்டங்கள் உள்ளன. தெற்கில் மங்கைபங்கனும் (அர்த்தநாரீச்வரர்) ஆலமர்செல்வனும், மேற்குக் கோட்டத்தில் திருமாலும், வடக்கில் நான்முகனும், அணைத்தெழுந்த நாதரும் (ஆலிங்கனமூர்த்தி) கொற்றவையும் (துர்க்கை) உள்ளனர்.
கர்ப்பக்கிரக தேவகோட்டத்தில் ஆலமர்செல்வன் காளை மீது அமர்ந்து ஞானமூர்த்தியாகவும், முதல் தளத்தில் நின்றபடி வீணாதரராகவும், முறையே திருமால் சிவலிங்க வழிபாடு செய்பவராகவும், முதல் தளத்தில் பாம்பணையில் சாய்ந்த கோலமும் நான்முகன் சிவலிங்க வழிபாடு செய்பவராகவும் முதல் தளத்தில் யோக நிலையிலும் காட்சிதருகிறார். கருவறை புறச்சுவர் முழுவதும் நாயன்மார் புராண சிற்பமும், நாட்டிய கரணங்களும், மகேஷ்வர வடிவங்கள், முக்கோடி தேவர் வழிபடும் காட்சி, ராமாயண கிருட்டின லீலைகள் என சைவ வைணவ சிறப்புக்கள் அடங்கிய சிற்பத் தொகுப்புகள் பலவற்றினைக் காணலாம்.
அதிட்டானம்
இக்கோயிலின் அதிட்டானம் பத்மபந்தமாகவும், உபபீடமானது மஞ்சபத்ரமாகவும் உள்ளது. என்னும் 18 அதிட்டான அங்கங்களுடன் திகழ்கிறது.
திருக்கோயில் மூர்த்திகள்
திருக்கோயிலின் நந்தவன வாயிலைக் கடந்து நந்தவனமும், அதில் இடதுபுறம் கடம்ப மரத்தினடியில் கடம்ப நாதரும், வலது புறத்தில் மாரியும் சர்ப்பமும் உள்ளன. மூன்றுநிலை கோபுரவாயில் கடந்து  வலப்புறம், கோயில் மூலட்டானத்தின் பின்பகுதியில் மேற்கு திருமாலப்பத்தி உள்ளது. இதில் ஆரவார விநாயகர் சன்னதி உள்ளது, அடுத்து வள்ளி தெய்வானை சகிதமாய் மயில் மீதமர்ந்த ஆறுமுகன் சன்னதி, அடுத்த சன்னதியில் சமய குரவர் நால்வர், அதனையொட்டி தேவர்தலைவனின் குற்றம் (பாபம்) போக்கிய குற்றம்போக்கிய நாதர் (பாபஹரேசுவரர்) மீனாக்ஷி சகிதராய் காட்சியளிக்கிறார். அதன் இருபுறமும் கலைமகள், நிலமகள் (வனதுர்க்கை) வீற்றிருக்க, திருமகள் தனிச் சன்னதியில் உள்ளார். திருமஞ்சன கிணற்றின் அருகே மேற்கு நோக்கிய வைரவர் மண்டபம். யோகபட்ட அமர்வில் பெருஞ்சாத்தன்(சப்தமாதர் காவலன்), நின்ற கோலத்தில் கால வைரவர் மற்றும் வைரவர் சிலை அடுத்து கதிரவன், திங்களவன் சிலைகள். அடுத்து இடபவாகனர், தேவர் தலைவன் இத்தல இறைவனைப் பெயர்த்து செல்லும் காட்சியின் சிலைவடிவம். அதனையொட்டி மேற்கு நோக்கிய சனி பகவான், காக்கைக்கு பதில் கழுகு வாகனத்தில். அருகிலேயே கரண்ட மகுடம் தரித்து இறைவனை வணங்கியபடி வைரவி சிலை உள்ளது. அடுத்து மகாமண்டபத்தில் அதிகார நந்தியும் பலிபீடமும் உள்ளது. வலப்புறம் ஜோதிமின்னம்மையும், இடதுபுறம் ஆடல்வல்லான்–சிவகாமசுந்தரியும் கற்சிலாரூபமாய் உள்ளனர். அம்மையின் எதிரில் மால்விடையும் (நந்தி) இடதுபுறம் ஒன்பதுகோள்களும் பள்ளியறையும் உள்ளன. உள் வாயிலில் திண்டி, முண்டி காவலர்களைத் தாண்டி சென்றால் உற்சவ மூர்த்திகளும் அதனைத் தாண்டி குபேர வாயில் கடந்தால் யுகம் கடந்து நிற்கும் அமிர்தகடேசுவரரைக் காணலாம். ஊரின் நான்கு எல்லைகளில் ஈசானியத்தில் விநாயகரும், தெற்கில் காளிசன்னதியும், தென்மேற்கில் திரௌபதியும், முருகன் கோயிலும், வடமேற்கில் அய்யனாரும், வடக்கில் வேளாளர் குலதெய்வம் வீரபத்திரரும் உள்ளனர்.
கல்வெட்டுக்கள்
இக்கோயிலில் பல கல்வெட்டுக்கள் படியெடுக்கப்பட்டுள்ளன. அவற்றுள் முதன்மையானது “புகழ் மாது விளங்க” எனத்தொடங்கும் முதலாம் குலோத்துங்கனுடையது, இக்கோயிலை கட்டுவித்து இறையிலி நிலங்கள் வழங்கியமை குறித்தும், மற்றொன்று கடம்பூர் கோயிலை சேர்ந்த மகேசுவரர்கள் ஆறு பொற்காசுகளை பெற்றுக்கொண்டு நந்தா விளக்கெரியவிட ஒப்புக்கொண்டமை குறித்தும், மேலும் கடம்பூரினை உத்தம சதுர்வேதி மங்கலம் என சிறப்பு பெயர் பெற்ற தகவலை காணலாம்.
திருப்பணிகள்
மொகலாய படையெடுப்பிற்கு பிறகு கவனிப்பாரற்று சிதிலமடைந்திருந்த இக்கோயிலை தேவகோட்டையினைச் சேர்ந்த அரு. அருணாசலம் செட்டியார் முழுவதுமாய் பிரித்து எண்களிட்டு புதிதாய் கற்கள் சேர்த்து இன்று நாம் காணும் வடிவில் அர்த்தமண்டபம், மகாமண்டபம், வெளிப்பிரகாரத்தில் இருந்த அம்மன் சன்னதியை உட்பிரகாரத்தில் மாற்றியது, பிரகார மதில் சுவர் என பெரிய அளவில் திருப்பணி செய்தார்.
பின்னர் அவர் வழிவந்த சோமசுந்தரம் செட்டியார் திருக்கோயிலை 1897–ம் ஆண்டில் குட முழுக்கு செய்தார். அதன் பின்னர் அவர் வழி வந்த மற்றொரு அருணாசலம் செட்டியார் 1920–ம் ஆண்டில் குடமுழுக்கு செய்தார். 1942 –ல் ஒன்பது கோள் (நவக்கிரகம்) அமைக்கும் பணி நடைபெற்று குடமுழுக்கு செய்யப்பட்டது. பின் 03.04.1980–ல் குடமுழுக்கு நடைபெற்றது. 21.06.2002 –ல் குடமுழுக்கு தரும ஆதினம் முன்னிலையில் நடைபெற்றது.
தசபுஜ ரிஷப தாண்டவமூர்த்தி
செவ்வக பீடத்தில் மையமாக உள்ள தாமரை பீடத்தில் மேல்நோக்கி நிற்கும் காளையின் மேல் சதுர தாண்டவ கோலத்தில், வீசிய பத்து கரங்களில் வீரவெண்டயம், பிரம்மகபாலம், கேடயம், சூலம், அரவம், கட்டங்கம், தண்டம், குத்தீட்டி, ஏந்திட, வலக்கை கஜஹஸ்த அமைப்பிலும், இடக்கை பிரபஞ்சம் தாங்கியும், சிவபெருமான் நின்றாடுகிறார். அவர்காலடியில் திருமால் மத்தளமிசைக்க வீரபத்திரர்சூலமாட. வைரவர். கணங்கள். விநாயகர், பார்வதி.,பிருங்கி, காரைக்கால் அம்மையார், மகாகாளர், நந்தி, நாட்டிய பெண்கள் சேர்ந்தாட முருகன் மயில் மேல் பறக்க, கந்தர்வர்கள் மலரிட, அனைத்தும் சேர்ந்திட்ட அற்புத கலைபடைப்பு திருவாசியில் அக்கினிக்கு பதிலாக இங்கே போதி இலைகள் காணப்படுகின்றன. தலைக்கு பின்புறத்தில் ஒளிவட்டமும் மணிமுடியும் வங்க தேச பாணியில் உள்ளது. இச்சிற்பம் போல (புடைப்பு சிற்பங்களாக) கல்லில் வடிக்கப்பட்ட மூன்று சிலைகள் வங்கதேசம் டாக்கா தேசிய அருங்காட்சியகத்தில் உள்ளன.
மரபு வரலாறு
முதலாம் குலோத்துங்கன் அவையில் ராஜகுருவாக இருந்தவர் உத்திரலாட (வங்காள) தேசத்து ஸ்ரீ கண்டசிவன், இவர் சிதம்பரம் ஆடல்வல்லானை தரிசிக்க வந்திருந்த போது தன் வழிபடு தெய்வமாக வைத்திருந்த ரிஷப தாண்டவரை கொண்டு வந்தார் எனவும், இக்கோயில் ஸ்ரீ கண்ட சிவன் மேற்பார்வையில் கட்டப்பெற்றதால் பணி முடிந்து செல்லுங்கால் தனது மூர்த்தியினை இக்கோயிலில் வைத்து சென்றதாகக் கூறுவர்.
முதலாம் ராஜேந்திரன் தனது வடநாட்டு படையெடுப்பின் போது பாலர் தேசத்து மகிபாலரை வென்று அங்கிருந்த இம்முர்த்தியினை வெற்றிசின்னமாக கொண்டு வந்ததாக வரலாற்று ஆய்வாளர்கள் கூறுகின்றனர்.
புராண வரலாறு
தேவர்களும் அசுரர்களும் திருப்பாற்கடலை கடைந்து அமுத கலசம் பெற்றனர். முழு முதற்கடவுளான விநாயகரை வழிபடாமல் அமுதுண்ண அமர்கின்றனர். அவர்களுக்கு பாடம் புகட்ட எண்ணி விநாயகர் அமுதகலசத்தினை பூலோகத்தில் மறைத்து வைக்க எடுத்துவரும் வழியில் ஒரு துளி அமிர்தம் கடம்பவன காட்டில் வீழ்ந்து சுயம்பு லிங்கமாக மாறியது. அவரே இத்தல அமிர்தகடேசுவரர். பிற்காலத்தில் கடம்பவனம் கடம்பூர் என வழங்க லாயிற்று. தல மரமும் கடம்ப மரமாக ஆனது. இத்திருக்கோயிலை இந்திரனின் தாய் தினம்தோறும் வந்து வழிபட்டாள். தன் தாயின் கடமையை எளிதாக்க எண்ணி இந்திரன் இத்தல இறைவனையும், பிற தெய்வங்களையும் அழகிய தேரில் வைத்து எடுத்து செல்ல முற்பட்டான் தலவினாயகரின் அனுமதி பெறாமல் காரியம் செய்ய முற்பட்டதால் விநாயகர் அவன் ஆணவத்தினை அடக்க விசுவரூபம் எடுத்து அவன் தேரினை காலால் அழுத்த, தேர் கல்லாய் சமைந்தது.
பிழை உணர்ந்த இந்திரன் பாப விமோசனம் கோருகிறான். ஓர் நாழிகையில் கோடி லிங்கம் பிரதிட்டை செய்ய ஆணையிடுகிறார், செய்ய இயலாமல் போகவே ருத்திர கோடி ஜபம் செய்து ஒரு லிங்கம் பிரதிட்டை செய்து பிழைநிவர்த்தி பெறுகிறான். ருத்ரகோடி ஜபம் செய்து பிரதிட்டை செய்த அக்கோயில் இத்தலத்தின் கிழக்கே ஒரு கி.மி. தூரத்தில் ருத்ரகோடீச்வரர் ஆலயம் என்ற பெயரில் விளங்குகிறது. அப்பர் தேவாரத்தில் “கடம்பூர் இளங்கோயில் தன்னில் கயிலாய நாதனை காணலாமே” என போற்றுகிறார். நீண்ட காலமாய் சிதிலமடைந்திருந்த இக்கோயிலை தமிழக தொல்பொருள் துறை மூலம் புதுப்பிக்கப்பட்டு விமான கட்டுமானம் இன்றி காட்சி தருகிறது.
கடம்ப மரம்
கடம்பூர் இக்கோயிலின் தல மரமாகும். மேலும் இம்மரத்தின் பெயராலேயே இவ்வூர் கடம்பூர் என வழங்கலாயிற்று. கடம்பமரம் இந்திய தட்ப வெட்ப நிலைக்கு ஏற்ற மரமாகும், எனவே பரவலாக இந்தியாவெங்கும் காணப்படுகிறது, எனினும் மேற்கு கடற்கரை ஓரங்களிலும் கர்நாடகத்திலும், இமயமலை சாரலிலும் அதிகமாக காணப்படுகிறது. இது 2 மீட்டர் சுற்றளவுடன் 18 மீட்டர் உயரம் வரை வளரும். இதன் தாவரவியல் பெயர் அன்தொசெபால்ஸ் கடம்பா என்பதாகும். ரூபிசெயே என்ற தாவர குடும்பத்தினை சேர்ந்ததாகும். வெண்கடம்பு, மஞ்சள் கடம்பு என இரு வகைப்படும். ஆரஞ்சு வண்ணத்தில் 2 அங்குல சிறு பந்து போல மிக்க நறுமணத்துடன் மே மாதங்களில் பூக்கும். இலை கரும்பச்சையாக கையகலத்தில் இருக்கும். கடம்ப மரம் மதுரை, குளித்தலை, திருக்கடம்பூர் ஆகிய தலங்களில் தலமரமாக போற்றப்படுகிறது. வடக்கே மதுராவில் கிருஷ்ணர் கடம்ப வனத்தில் விளையாடி மகிழ்ந்ததாக ஸ்ரீமத் பகவத்திலும், சைதன்ய சரித்திரத்திலும் கூறப்பட்டுள்ளது. அபிராமி அந்தாதியிலும் பல இடங்களில் அன்னை கடம்ப மாலை அணிந்தவளாக போற்றப்படுகிறாள். கடம்ப பூமாலைகள் கிருட்டிணன், முருகன் இருவருக்கு மட்டுமன்றி அனைத்து தெய்வங்களும் இதனை விரும்பி ஏற்பது இப்பாடல்கள் மூலம் அறியலாம். திருமுருகாற்றுபடையில் இதனை உருள் பூ என்று நக்கீரர் எடுத்தியம்புகிறார். பனவாசியை தலை நகராக கொண்ட கடம்பர்கள் பேரரசில் வழங்கிய “முண்டா” மொழியில் ”கரம்” என்றால் கடம்பு என பொருள் எனவே கரம்+கோயில் = கரக்கோயில்,கடம்பமரத்தினை தல மரமாக கொண்ட கோயில் என கொள்ளலாம்.கடம்ப மரத்தின் இலை, பட்டை, பழம், விதை, பூ எனஅனைத்தும் மருத்துவ பயன் கொண்டவை.
“உடம்பை முறித்து கடம்பில் போடு” என்ற சொலவடை மூலம் அறியலாம்
இவற்றையும் பார்க்கவும்
பகுப்பு:தேவாரம் பாடல் பெற்ற சிவன் கோயில்கள் பகுப்பு:காவேரி வடகரை சிவன் கோயில்கள் பகுப்பு:கடலூர் மாவட்டத்திலுள்ள சிவன் கோயில்கள்
எஸ். ஜெனிபர் சந்திரன்
'''எஸ். ஜெனிபர் சந்திரன்''' ஓர் இந்திய அரசியல்வாதி மற்றும் முன்னாள் தமிழ அமைச்சர் ஆவார். இவர் 1996 ஆம் ஆண்டு நடந்த சட்டமன்றத் தேர்தலில், திருச்செந்தூர் தொகுதியில் இருந்து, திராவிட முன்னேற்றக் கழக வேட்பாளராக, தமிழ்நாடு சட்டசபைக்குத் தேர்ந்தெடுக்கப்பட்டார்.
இவர் 1996 முதல் 2001 வரை திமுக ஆட்சியில் மீன்வளத்துறை அமைச்சராக பணியாற்றினார். பின்னர் 2001 ஆம் ஆண்டு அதிமுக ஆட்சி அமைந்ததால், அக்கட்சியைச் சேர்ந்த அனிதா ஆர். ராதாகிருஷ்ணன் என்பவர் அமைச்சராகப் பொறுப்பேற்றார்.
ஜெயலலிதா தலைமையிலான அதிமுகவிடம் திமுக அதிகாரத்தை இழந்த பின்னர் ஆகத்து 2002 ல், திமுகவின் முன்னாள் அமைச்சர்கள் மற்றும் சட்டமன்ற உறுப்பினர்களின் மீது வருமானத்துக்கு அதிகமாக சொத்து சேர்த்ததாக கூறி அவர்களுக்குச் சொந்தமான இடங்களில் ஊழல் தடுப்புத் துறையினரால் சோதனை செய்யப்பட்டது. அப்போது இவரது வீடும் சேதனையிடப்பட்டது. இதன்பிறகு 2012 அதிமுக ஆட்சிக்காலத்தில் இவர்மீது வருமானத்துக்கு அதிகமாக சொத்து சேர்த்ததாக தூத்துக்குடி தலைமை குற்றவியல் நீதிமன்றத்தில் வழக்கு தொடுக்கப்பட்டு, நிலுவையில் உள்ளது. பின்னர் ஜெனிபர் சந்திரன் 2004 ஆம் ஆண்டு அதிமுகவில் இணைந்தார். இதன் பிறகு இவருக்கு அதிமுகவில் மீனவரணி மாநில இணைச் செயலாளர் பொறுப்பு வழங்கப்பட்டது. இந்நிலையில் 2019 ஆகத்து 6 அன்று உடல் நலக்குறைவால் ஜெனிபர் சந்திரன் மதுரையில் ஒரு தனியார் மருத்தவமனையில் இறந்தார்.
மேற்கோள்கள்
பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:திராவிட முன்னேற்றக் கழக அரசியல்வாதிகள் பகுப்பு:2019 இறப்புகள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:தமிழக அரசியல்வாதிகள் பகுப்பு:11 ஆவது தமிழ்நாடு சட்டமன்ற உறுப்பினர்கள் பகுப்பு:தமிழக முன்னாள் அமைச்சர்கள் பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள் பகுப்பு:தூத்துக்குடி மாவட்ட நபர்கள் பகுப்பு:தமிழக சட்டமன்ற பெண் உறுப்பினர்கள்
எகிப்திய இசுலாமியப் போராட்டம்
எகிப்திய இசுலாம் போராட்டம்  அல்லது எகிப்திய இசுலாமிய ஜிகாத் (Egyptian Islamic Jihad, الجهاد الإسلامي المصري) (EIJ), துவக்கத்தில் எளிமையாக இசுலாமிய ஜிகாத் (الجهاد الإسلامي மற்றும் புனிதத்தலங்களுக்கான விடுதலைப் படை (Liberation Army for Holy Sites) என்றெல்லாம் குறிப்பிடப்படுகின்ற இந்த இயக்கம் எகிப்த்தின் இசுலாமிய அடிப்படைவாதிகளால் 1970களிலிருந்து இயங்கி வருகிறது. இவர்களை "அல்-ஜிகாத்," "ஜிகாத் குழு", அல்லது "ஜிகாத் அமைப்பு", என்றும் ஊடகங்கள் குறிப்பிடுகின்றன.இக்குழு அல் கைடாவின் கூட்டாளி என்று ஐ.நாவால் உலகளவில் தடை செய்யப்பட்டுள்ளது. தவிர பல நாட்டு அரசுகளும் தனிப்பட்ட நிலையில் இந்த இயக்கத்தை தடை செய்துள்ளன. 1991ஆம் ஆண்டு முதல் இந்த இயக்கத்திற்கு தலைவராக அய்மன் அல் ஸவாஹிரி இருந்து வருகிறார்.
இந்த இயக்கத்தின் போராளிகள் உலகளவில் பல்வேறு இடங்களில் கைது செய்யப்பட்டதால் முடங்கியுள்ளது. சூன் 2001 அன்று பல ஆண்டுகளாகவே ஒருங்கிணைந்து செயலாற்றிய அல் காயிதாவுடன் இணைந்து "காயிதா அல் ஜிகாத்" என அழைக்கப்பட்டது.
மேற்படிப்பிற்கு
பகுப்பு:தீவிரவாத அமைப்பு என குறிப்பிடப்பட்டவை பகுப்பு:எகிப்து
நிதின் சத்யா
நிதின் சத்யா (பிறப்பு: ஜனவரி 9, 1980) தமிழ்த் திரைப்பட நடிகர் ஆவார்.
ஆரம்ப வாழ்க்கை
நிதின் சத்யா லண்டனில் வணிக நிர்வாக முதுகலை பட்டம் பெற்றார். 2003 ஆம் ஆண்டு திரைப்படத்துறைக்கு அறிமுகமானார். 2004 ஆம் ஆண்டு கமல்ஹாசன், பிரபு மற்றும் சினேகா நடித்த வசூல்ராஜா எம்.பி.பி.எஸ் என்ற திரைப்படத்தில் சிறிய பாத்திரத்தில் நடித்தார். 2005 ஆம் ஆண்டு அஜித் நடித்த ஜி என்ற திரைப்படத்தில் நடித்தார். வெங்கட் பிரபு இயக்கத்தில் 2007 ஆம் ஆண்டு வெளிவந்த சென்னை 600028 என்ற திரைப்படத்தில் அவர் ஒரு முக்கிய பாத்திரம் நடித்தார். அதே ஆண்டில் சத்தம் போடாதே என்ற திரைப்படத்தில் நடித்தார். 2008 ஆம் ஆண்டு தோழா என்ற திரைப்படத்தில் முன்னணி பாத்திரத்தில் நடித்தார். அதை ஆண்டில் எஸ் ஏ சந்திரசேகர் இயக்கத்தில் பந்தயம் என்ற திரைப்படத்தில் நடித்தார். அதை தொடர்து ராமன் தேடிய சீதை என்ற திரைப்படத்தில் முக்கிய பாத்திரம் நடித்தார்.
திரைப்படங்கள்
'''குறும்படம் '''
வெளி இணைப்புகள்
பகுப்பு:இந்தியத் திரைப்பட நடிகர்கள் பகுப்பு:தமிழ்த் திரைப்பட நடிகர்கள் பகுப்பு:வாழும் நபர்கள் பகுப்பு:1976 பிறப்புகள் பகுப்பு:சென்னை நடிகர்கள்
எம். ஆர். சந்திரசேகரன்
சுயசரிதை
சந்திரசேகரன் 1929 பிப்ரவரி 26 அன்று கேரளாவின் திருச்சூரின் போட்டோரில் மலபுரத்து ராமன் வைத்தியர் மற்றும் கே.எஸ்.தேவகி ஆகியோருக்கு பிறந்தார். திருச்சூர் திருர் லோயர் மேல்நிலைப் பள்ளி மற்றும் விவேகோடயம் உயர்நிலைப் பள்ளியில் இவரது குழந்தை பருவ நாட்கள் கழிந்தன. திருச்சூர் சிறீ கேரள வர்மா கல்லூரியில் இளங்கலை பட்டமும், சென்னைப் பல்கலைக்கழகத்தில் சட்டமும் படித்தார். பின்னர் மலையாள மொழி மற்றும் இலக்கியத்தில் கேரளப் பல்கலைக்கழகத்தில் முதுகலை பட்டமும் பெற்றார்.
இந்திய கம்யூனிஸ்ட் கட்சிக்காக ஜோசப் முண்டசேரி தொகுத்த நவஜீவனில் பத்திரிகையாளராக சந்திரசேகரன் தனது வாழ்க்கையைத் தொடங்கினார். அதைத் தொடர்ந்து, கோழிக்கோட்டில் மாத்ருபூமி நாளிதழில் துணை ஆசிரியராக சேர்ந்தார். ஆனால் இவரது கம்யூனிச ஆதவின் காரணமாக வெளியேற்றப்பட்டார்.
இவர் கோடகர தேசிய உயர்நிலைப்பள்ளியில் பள்ளி ஆசிரியராகவும், பெக்கல் அரசு உயர் நிலைப்பள்ளியிலும் பணியாற்றினார். 1956ஆம் ஆண்டில் கோழிக்கோடு மலபார் கிறித்துவக் கல்லூரியில் விரிவுரையாளராக சேர்ந்தார். 1965இல் மூத்த விரிவுரையாளராக கண்ணூரின் பையனூர் கல்லூரிக்குச் சென்றார். 1989ஆம் ஆண்டில் 30 ஆண்டுகளுக்கும் மேலாக கற்பித்தல் பணிக்குப் பின்னர் ஓய்வு பெற்றார். ஓய்வுக்குப் பிறகு சிறீ சங்கராச்சாரியார் சமசுகிருத பல்கலைக்கழகத்தில் மலையாள பேராசிரியராகவும் பணியாற்றியுள்ளார்.
வகித்த பதவிகள்
அனைத்து கேரள தனியார் கல்லூரி ஆசிரியர் சங்கத்தில் ) சந்திரசேகரன் மிகவும் ஈடுபாடு கொண்டிருந்தார். மேலும் கல்லூரி குழு செயலாளர், பிராந்திய செயலாளர், பிராந்திய தலைவர், பொது செயலாளர் மற்றும் சங்கத்தின் தலைவராகவும் பணியாற்றினார். சங்க பிரதிநிதியாக, இவர் கோழிக்கோடு பல்கலைக்கழக செனட் மற்றும் சிண்டிகேட்டுக்கு தேர்ந்தெடுக்கப்பட்டார்.
கேரள சாகித்ய அகாதமியின் பொதுக்குழு மற்றும் அதன் செயற்குழு உறுப்பினராக இருந்தார். 2006 முதல் 2013 வரை கோழிக்கோடு நகர சேவை கூட்டுறவு வங்கியின் இயக்குநர்களில் ஒருவராக சந்திரசேகரன் இருந்தார் சந்திரசேகரன் 2012இல் நிறுவப்பட்ட துஞ்சத்து எழுத்தச்சன் மலையாள பல்கலைக்கழகத்தின் கல்விக் குழுவில் உறுப்பினராக உள்ளார்
1969ஆம் ஆண்டில் ஈ.எம்.எஸ் நம்பூதிரிபாடு, எம்.எஸ்.தேவதாஸ் மற்றும் பி.கோவிந்தபிள்ளை ஆகியோருடன் கேரளாவில் தீவிரமான மற்றும் பரவலான இலக்கிய இயக்கமாக அமைந்திருந்த தேசபிமானி ஆய்வு வட்டம் அமைப்பதிலும் இவர் ஈடுபட்டார் 1976-80 காலப்பகுதியில் பையனூரிலிருந்து "சாகித்ய சமிதி மசிகா" என்ற இலக்கிய விமர்சன இதழை வெளியிட்டார். 1969ஆம் ஆண்டில் இவர் கேரள பாஷா நிறுவனத்தில் ஆராய்ச்சி அதிகாரியாக இருந்தபோது, " கைரலி" என்ற இதழின் இதழின் நிர்வாக ஆசிரியராக பணியாற்றினார்.
விருதுகள் மற்றும் கௌரவங்கள்
சந்திரசேகரன் தனது "இன்னும் இனலேயும்" என்ற மலையாள புத்தகத்திற்காக இலக்கிய விமர்சனத்திற்காக 2010 கேரள சாகித்ய அகாடமி விருதை வென்றுள்ளார். 2005ஆம் ஆண்டுக்கான கேரளத்தில புரோகமண சாகித்ய பிரஸ்தானதின்தே சரித்திரம் என்ற புத்தகத்திற்காக இலக்கியத்தில் முற்போக்கான பள்ளி ஆய்வுக்காக மருத்துவர் சிபிமேனன் விருதை வென்றார்.
மொழிபெயர்ப்பாளராக மலையாள இலக்கியத்திற்கு இவர் செய்த பங்களிப்பை அங்கீகரிக்கும் விதமாக எம்.என் சத்யார்த்தி விருது இவருக்கு வழங்கப்பட்டது. பல பிரபலமான இந்திய மொழிப் படைப்புகளை மலையாளத்தில் மொழிபெயர்த்ததற்காக நினைவுகூரப்பட்ட எழுத்தாளரின் நினைவாக இந்த விருதை எம்.என்.சத்யார்த்தி அறக்கட்டளை நிறுவியுள்ளது. இவருக்கு 2018 ஆம் ஆண்டிற்கான எம்.வி.ஆர் விருது வழங்கப்பட்டது https://www.mathrubhumi.com/print-edition/kerala/thiruvananthapuram-1.3290187
குறிப்புகள்
பகுப்பு:மலையாள எழுத்தாளர்கள் பகுப்பு:இந்திய அரசியல் எழுத்தாளர்கள் பகுப்பு:திருச்சூர் மாவட்ட நபர்கள் பகுப்பு:வாழும் நபர்கள் பகுப்பு:1929 பிறப்புகள்
வேம்பற்றூர்க் கண்ணன்கூத்தன்
thumb|222px|right|மறி மந்தை வேம்பற்றூர்க் கண்ணன்கூத்தன் சங்ககாலப் புலவர்களில் ஒருவர். சங்கநூல் தொகுப்பில் இவரது பாடல் ஒன்றே ஒன்று மட்டும் இடம் பெற்றுள்ளது. அது குறுந்தொகை 362 எண கொண்ட பாடல். வேலன் வெறியாட்டு விழாக் கொண்டாட வருகிறான். தோழி அவனைத் தடுப்பதற்காக இதனைக் கூறுகிறாள்.
பகுப்பு:சங்கப் புலவர்கள்
வெலகலஹள்ளி ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:கிருஷ்ணகிரி ஊராட்சி ஒன்றிய ஊராட்சிகள் பகுப்பு:த. இ. க. ஊராட்சித் திட்டம்
பிரிங்கிட்
பிரிங்கிட் என்பது (மலாய்: Peringgit; ஆங்கிலம்: Peringgit); மலேசியா, மலாக்கா மாநிலத்தில், மத்திய மலாக்கா மாவட்டத்தில் அமைந்துள்ள ஒரு புற நகரம். மலாக்கா நகரில் இருந்து 2 கி.மீ. தொலைவில் அமைந்து உள்ளது.
பிரிங்கிட் புறநகர்ப் பகுதிக்கு மிக அருகாமையில் உள்ள இடங்கள் புக்கிட் பாரு; பாச்சாங். பெரிங்கிட்டில், பல்வேறு அடிப்படை வசதிகளுடன், பொதுமக்களின் கவனத்தை ஈர்க்கும் கடைகள், வர்த்தக பகுதிகள் உள்ளன
பெரிங்கிட்டிற்கு அருகில் புக்கிட் பெரிங்கிட் எனும் இடம் உள்ளது. அங்குதான் மலாக்கா முதலமைச்சரின் அதிகாரப்பூர்வ இல்லம் உள்ளது.
’மலாக்கா சென்ட்ரல்’ எனும் ஒருங்கிணைந்த போக்குவரத்து மையம் இங்குதான் உள்ளது. தாமான் பெரிங்கிட் ஜெயா; மற்றும் தாமான் செம்பாக்கா எனும் வீட்டு மனைப் பூங்காவும் உள்ளன.
மேற்கோள்கள்
பகுப்பு:மலாக்கா பகுப்பு:மலேசிய நகரங்கள் பகுப்பு:மலாக்காவில் உள்ள நகரங்கள்
அனதாரியப்பன்
அனதாரியப்பன் என்பவர் 16 ஆம் நூற்றாண்டில் வாழ்ந்த ஒரு புலவர். சுந்தரபாண்டியம், என்னும் பெயரில் சிவபெருமானின் திருவிளையாடல் கதைகளைப் பாடியவர். இவர் தொண்டைநாட்டு வாயற்பதி என்னும் ஊரில் பிறந்தவர்.
வாழ்வும் வரலாறும்
வாயற்பதியில் வடுகநாத முதலியார் என்பவர் வாழ்ந்துவந்தார். இவர் அப்பூதி அடிகள் போலத் தன் தம்பி இறந்துகிடந்ததை மறைத்துத் தன்னை நாடிவந்த ஒரு புலவருக்கு அன்னமிட்டுப் போற்றியவர். இவரால் பேணி வளர்க்கப்பட்டவர் இப் புலவர். இவர் சோழமண்டலத்து உறத்தூரில் தமிழ்மேகம் என்னும் போற்றுதலுடன் வாழ்ந்த அந்தணர் ஒருவரிடம் கல்வி பயின்றார். இவரது பெருமையை உணர்ந்த கன்றாப்பூர் சிங்கராயன் இவரது திறமையை உணர்ந்து, வாயற்பதி வடுகநாத முதலியார் வறுமையுற்றிருந்தபோது, அவரது வறுமையைப் போக்கப் பணம் கொடுத்துவிட்டு அனதாரியப்பனை வாங்கிக்கொண்டு வந்து போற்றிவந்தார்.
அனதாரியப்பன் பெருமை
கம்பன் போன்ற பெருமக்கள் காலத்தில் அனதாரியப்பன் வாழ்ந்திருந்தால் அனதாரியப்பனின் சிறப்பு விளங்கியிருக்கும் என ஒரு பாடல் இவரைப் போற்றுகிறது. இவர் வாழ்ந்த கல்லையில் சிங்கராயன் என்னும் செல்வப் பெருமகன் வாழ்ந்துவந்தான். அவன் தன் பகைவன் ‘தண்டாயுதன்’ என்பவனை இகழ்ந்து சீட்டுக்கவி ஒன்று எழுதி அனுப்புமாறு அனதாரியப்பனை வேண்டினான். புலவரும் அவ்வாறே எழுதி அனுப்பினார். இந்தப் பாடலைப் படித்த தண்டாயுதன் புலவரின் பெருமையைப் போற்றி சீட்டுக்கவிக்கு விடையாக மற்றொரு சீட்டுக்கவி எழுதி அனுப்பினான். இந்தச் செய்திகளைச் சோழமண்டல சதகம் குறிப்பிடுகிறது.
கல்லை மன்று வாழ்க்கை
கன்றாப்பூரை விட்டு சீங்கிய பின் இப் புலவர் கல்லை மன்று எனப்பட்ட மண்ணச்சநல்லூரில் வாழ்ந்தார். அக்காலத்தில் அவ் வூரின் தலைவராக விளங்கிய திருவிருந்தான் என்னும் புலவர் இவரைப் பேணிப் பாதுகாத்துவந்தார். புலவர் தம் சுந்தரபாண்டியம் நூலில் ஒருபாடலில் மலையத்துவச பாண்டியன் விமானத்தில் செல்கையில் திருவரங்கத்துக்கு வடபால் உள்ள கல்லைமன்று என்னும் ஊரையும் காட்டிச் செல்வதாகப் பாடியுள்ளார். கம்பன் சடையப்ப வள்ளலைப் போற்றியது போன்ற நன்றியுணர்வுப் பாடல் இது.
சுந்தர பாண்டியம் என்னும் நூல் இவரால் இயற்றப்பட்டது.
அடிக்குறிப்பு
பகுப்பு:நூலாசிரியர்கள்
நீர்ப்பாசனம்
நீர்ப்பாசனம் (Irrigation) என்பது வேளாண்மையில், ஒழுங்கான இடைவெளிகளில் பயிர் களுக்குக் கட்டுபடுத்திய அளவு நீரை வழங்கும் முறையாகும். நீர்ப்பாசனம் வேளாண்பயிர் வளர்க்கவும் நிலக்கட்டமைப்பைப் பேணவும் மழை பொய்த்த காலத்தில் உலர்பகுதிகளின் மண்வளம் பேணவும், மீள்பசுமையூட்டவும் பயன்படுகிறது. மேலும் பயிரிடும்போது பயிர்களைப் பனிப்படர்வில் இருந்து காக்கவும் இது பயனாகிறது. மேலும் களைகளின் வளர்ச்சியை மட்டுப்படுத்தவும், மண் கடினமாதலைத் தடுத்தல் போன்ற செயல்களுக்கும் உதவுகிறது. நீர்ப்பாசன அமைப்புகள் தூசை அடக்கவும், கழிவு வெளியேற்றவும், சுரங்கத்தில் [[கனிமம்|கனிமக் கரைந்தூற வைக்கவும் பயன்படுகின்றன.
மாறாக, நேரடி மழையை நம்பி விளையும் பயிர் மானாவாரிப் பயிரிடல் அல்லது மானாவாரி வேளாண்மை அல்லது கொல்லை வேளாண்மை எனப்படுகிறது. நீர்ப்பாசனம் வடிகாலுடன் இணைந்தே ஆய்வு செய்யப்படுகிறது. இந்த வடிகால் குறிப்பிட்ட பரப்பில் இயற்கையானதாகவோ அல்லது செயற்கையானதாகவோ, அதேவேளை மேற்பரப்புநீரை வடிப்பதாகவோ அல்லது கீழ்நீரை வடிப்பதாகவோ அமையலாம்.
நீர்ப்பாசனம் 5000 ஆண்டுகளாக வேளாண்மையில் அடிப்படை ஏந்தாக நிலவி வருகிறது. இது பல பண்டைய பண்பாடுகளின் விளைவாகும். வரலாற்றியலாக, நம்புவி]]யின் பொருளியலுக்கும், சமூகங்களுக்கும் ஆசியா முதல் வட அமெரிக்காவின் தென்மேற்குப் பகுதி வரை வாழ்க்கை வளமாகியது.
வரலாறு
மழை சார்ந்த வேளாண்மையில் போதுமான நீர் கிடைக்காதபோது நீர்ப்பாசனப் பயன்பாடு நிலவியமை தொல்லியல் அகழாய்வுகளில் இருந்து தெரிய வந்துள்ளது.
தொடர் நீர்ப்பாசனம் மெசபடோமியச் சமவெளியில் பயிர்களின் வளர்பருவத்தில் ஒழுங்காக வயல்களில் கட்டப்பட்ட பாத்திகளூடாக நடைமுறையில் இருந்துள்ளது. பண்டைய எகிப்திய மக்கள் நைல் ஆற்றின் வெள்ளநீரைப் பயன்படுத்தி வடிநில நீர்ப்பாசன முறையால் வயல்களுக்கு நீரைப் பாய்ச்சியுள்ளனர். இந்த வயல்களைச் சுற்றிலும் தடுப்பணைகள் கட்டப்பட்டிருந்தன. வெள்ளநீர் வயல்களில் செழிப்பான வண்டல் படியும் வரை நிறுத்திப், பின்னர் ஆற்றுக்கு வடிய விடப்பட்டுள்ளது. பண்டைய எகிப்திய பன்னிரண்டாம் பேரரசின் பரோவா ஆகிய மூன்றாம் அமனமெது (கி.மு 1800 ) பையூம் பாலைவனச்சோலையில் இருந்த இயற்கை ஏரியைப் பயன்படுத்தி மிகநீர்வரத்தைத் தேக்கி வறண்ட காலங்களில் வேளாண்மைக்குப் பயன்படுத்தியுள்ளமைக்கன சான்றுகள் உள்ளன. வெள்ளக் காலங்களில் இந்தத் தேக்கம் நைல்நதியின் நீர்ப்பெருக்கால் கரைபுரண்டுள்ளது. பண்டைய நியோபியர்கள் சாகியா நீராழியைப் பயன்படுத்தி கி.மு மூன்றாம், இரண்டாம் ஆயிரங்களில் நீர்ப்பாசனத்தை மேற்கொண்டுள்ளனர். இப்போது சூடானில் உள்ள ஆறுகளோடு நைல்நதியின் வெள்ளப் பெருக்கைப் பெரும்பாலும் இந்தவகை நீர்ப்பாசனம் பயன்கொண்டுள்ளது.
ஆப்பிரிக்காவில் உள்ள சகாரா உட்பகுதியில் நைகர் ஆற்றங்கரைப் பண்பாடுகளில் கி.மு இரண்டாம், முதலாம் ஆயிரங்களில் பருவமுறை வெள்ளத்தைப் பயன்படுத்தி நீர்ப்பாசனம் நடைபெற்றுள்ளது.
மேட்டு அடுக்குநிலைப் பாசனம் முன்பு கொலம்பியா, அமெரிக்காவிலும், இந்தியாவிலும் சீனாவிலும் நடப்பில் இருந்தமைக்கான சான்றுகள் கிடைத்துள்ளன. பெருவில் அமைந்த ஆந்தெசு மலைத் தொடர்களில் உள்ள சானா பள்ளத்தாக்கில், தொல்லியலாளர்கள் மூன்று நீர்ப்பாசனக் கால்வாய்களைக் கண்டுபிடித்துள்ளனர். இவை கதிரியக்கக் கரிமக் காலக்கணிப்பின்படி, கி.மு நான்காம், கி.மு மூன்றாம், கி.பி ஒன்பதாம் நூற்றாண்டகளைச் சார்ந்தவையாகும். புத்துலகப் பகுதியில் கிடைத்த மிகப்பழைய பாசனக் கால்வாய்களாகும். மேலும் கி.மு நான்காம் நூற்றாண்டுக் கால்வாய்க்கடியில் கி.மு ஐந்தாம் நூற்றாண்டுக் கால்வாய்க்கான சுவடுகளும் கிடைத்துள்ளன. இப்போதைய பாக்கித்தானிலும் வட இந்தியாவிலும் அமைந்திருந்த சிந்துவெளி நாகரிகம் நுட்பம் வாய்ந்த நீர்த்தேக்க அமைப்புகளையும் பாசன முறைகளையும் வளர்த்தெடுத்துள்ளது. இதில் கி.மு 3000 அளவில் கிர்னாரில் அமைதிருந்த அணைகளும், கி.மு 2600 இல் உருவாக்கபட்ட பாசனக் கால்வாய் அமைப்புகளும் உள்ளடங்கும். இங்கு பேரளவு வேளான்மைக்கான பாசனக் கால்வாய் வலையமைப்புகள் வழியாக நீர்ப்பாசனம் நடைபெற்றுள்ளது.
பண்டைய பாரசீகத்தில் (இன்றைய ஈரானில்) கி.மு 6000 ஆண்டுகளிலேயே பார்லி அரிசி இயற்கையான மழையளவு குறைவாக இருந்தபோதும் பயிரிடப்பட்டுள்ளது. பண்டைய பாரசீகத்தில் கி.மு 800 இல் உருவாக்கப்பட்ட குவானாத் பாசனமுறைகள் மிகப்பழைய பாசனமுறைகளாக அமைதலோடு இன்றளவும் அவை நடைமுறையில் நிலவி வருகின்றன. இம்முறைகள் இன்றும் ஆசியாவிலும் நடுவண் கிழக்கிலும் வட ஆப்பிரிக்காவிலும் பயன்பாட்டில் உள்ளன. இந்த அமைப்பில் செங்குத்தான மலைகளில் செங்குத்தான சுவர்களும் அவற்றில் இருந்து மலைச் சாரலின் முகப்புவரை சாய்வாக இறங்கும் கால்வாய்கள் அமைந்த சுருங்கைகளும் நிலத்தடி நீரை மடுத்து பயன்படுத்திப் பாசனத்தை மேற்கொண்டன. இதே கால அளவில் வட ஆப்பிரிக்காவில் குடியேறிய உரோமானியர்களால் உருவாக்கப்பட்ட விளிம்பில் களிமட்பானைகள் பூட்டப்பட்ட நோரியா எனும் நீராழி ஆற்று நீரில் நீரோட்டத் திறனாலும் தேங்கிய நீரில் விலங்குகளின் ஆற்றலாலும் இயங்கியுள்ளது. கி.மு 150 அளவில், இந்தப் பானைகள், நீரில் வேகமாக இறங்கும்போது, நீரை மெதுவாக முகக்க, அவற்றில் கவாடங்கள் பூட்டப்பட்டுள்ளன.
பண்டைய இலங்கையில் கிமு 300 அளவில் பாண்டுகப்பாயா ஆட்சியில் வளர்த்தெடுக்கப்பட்ட பாசனப் பணிகள் அமைவு, பண்டைய உலகின் மிகச்சிக்கலான பாசனமுறைகளில் ஒன்றாக விளங்குகின்றது. இவர்கள் நிலத்தடிக் கால்வாய்களை உருவாக்கிக் கட்டியமைத்ததோடு பெருமளவு நீரைத் தேக்கிடவல்ல அணைகளையும் கட்டியெழுப்பினர். இந்த அவர்களது திறமைக்காக அவர்கள் பாசன வல்லுனர்கள் எனவும் போற்றப்பட்டனர்.<!—இந்த மேற்கோள் சிறிலங்காவின் சிங்கள ஆசிரியரால் எழுதப்பட்டது– இது சிங்களத் தேசியப் பரப்புரை போல அமைகிறதே தவிர வரலாறாகத் தோன்றவில்லை --> பெரும்பாலான இந்தப் பாசன அமைப்புகள் அனுராதபுரத்திலும் பொலனருவையிலும் அவற்றின் முன்னேறிய பொறியியல் வல்லமையாலும் துல்லியமான நடைமுறையாலும் இன்றும் அழிவின்றி நிலவுகின்றன. இந்தப் பாசன அமைப்புபராக்கிரம பாகு எனும் அரசர் காலத்தில் (கி,பி 1153–1186 ) மீட்டு மேலும் விரிவாக்கப்பட்டன.
இன்றைய நீர்ப்பாசனப் பரவலும் அளவும்
இருபதாம் நூற்றாண்டின் இடைப்பகுதியில் பெருகிய டீசல்-எக்கி அணிகளும் மின்னோடி-எக்கி அணிகளும் நிலத்தடி நீரை வேகமாகப் பாசனத்துக்காக இறைப்பதால், மிகப்பெரிய நீரகங்களும் அவை மழைவடிகால்களால் நிறையும் வேகத்தை விட வேகமாக வற்றிவருகின்றன. இதனால் நீரகத் தேக்களவு நிலையாக குறைக்கவும் நீரின் தரத்தைக் குறைக்கவும் நிலப்பரப்பு குலையவும் வேறுபிறச் சிக்கல்கள் உருவாகவும் வாய்ப்புகள் ஏற்பட்டுள்ளன. இந்நிகழ்வால் வடசீனச் சமவெளி, பஞ்சாப் சமவெளி, அமெரிக்க ஒன்றிய நாடுகளின் பெருஞ்சமவெளிகளின் உணவு விளைச்சல் அச்சுறுத்தலுக்கு உள்ளாகியுள்ளது.
2000 ஆம் ஆண்டளவில், புவிக்கோள முழுவதிலும், 2,788,000 km² (689 மில்லியன் ஏக்கர்கள்) அளவுக்குச் செழிப்பான நிலப் பரப்பு பாசன அமைப்புகளைப் பெற்றுள்ளன. இதில் 68% பரப்பு ஆசியாவிலும், 17% பரப்பு அமெரிக்காவிலும் 9% பரப்பு ஐரோப்பாவிலும் 5% பரப்பு ஆப்பிரிக்காவிலும் 1% பரப்பு ஓசியானாவிலும் அமைந்துள்லது. உலகின் உயர்பாசனச் செறிவுள்ல பகுதிகள் கீழ்வருமாறு:
சிறுசிறு பாசனப் பகுதிகள் மக்கள் வாழும் உலகின் அனைத்து பகுதிகளிலும் பரவியுள்ளன. எட்டு ஆண்டுகளுக்குப் பிறகு. 2008 இல் பாசன நிலப் பரப்பளவு 3,245,566 km² அளவுக்கு உயர்ந்துள்ளதாக மதிப்பிடப்பட்டுள்ளது. (802 million acres)இது இந்தியாவின் பரப்பளவுக்குச் சமமாகும்.
எட்டு ஆண்டுகளுக்குப் பிறகு. 2008 இல் பாசன நிலப் பரப்பளவு 3,245,566 km² அளவுக்கு உயர்ந்துள்ளதாக மதிப்பிடப்பட்டுள்ளது. (802 million acres)இது இந்தியாவின் பரப்பளவுக்குச் சமமாகும்.
நீர்ப்பாசன வகைகள்
நீர் உரிய வாயில்களில் இருந்து வயலுக்கு எவ்வாறு பரவச்செய்யப்படுகிறது என்பதைப் பொறுத்து பல்வேறு நீர்ப்பாசனம் நுட்பங்கள் வேறுபடுகின்றன. பொதுவாக, பாசனத்தின் இலக்கு வயலுக்கு சீராக நீரைப் பாய்ச்சுவதாகும். நீரளவு போதுமானதாக கூடவோ குறையவோ அமையாமல் இருத்தல் வேண்டும்.
ஆந்திரப் பிரதேசத்திலுள்ள நகரங்களின் பட்டியல்
ஆந்திரப் பிரதேசத்திலுள்ள நகரங்களின் பட்டியல் (List of cities in Andhra Pradesh) என்ற இக்கட்டுரையில் இந்தியாவின் ஆந்திரப் பிரதேச மாநிலத்திலுள்ள நகரங்களின் விவரங்கள் பட்டியலிடப்பட்டுள்ளன. இந்திய அரசாங்கத்தின் உள்துறை அமைச்சகத்தின் கட்டுப்பாட்டிலுள்ள பதிவாளர் மற்றும் மக்கள்தொகை கணக்கு ஆணையரின் அலுவலகம் நடத்திய 2011 ஆம் ஆண்டு கணக்கெடுப்புகளின் அடிப்படையில் இப்பட்டியல் தயாரிக்கப்பட்டுள்ளது.
குறிப்பு
மச்சிலிப்பட்டினம், விசயநகரம் முதலியன மாநகராட்சியாக மேம்படுத்தப்பட்டு நகராட்சியாகவே உள்ளன.
மேற்கோள்கள்
பகுப்பு:ஆந்திரப் பிரதேச நகரங்கள்
பர்கஃட் மாவட்டம்
பர்கஃட் மாவட்டம், ஒடிசாவின் 30 மாவட்டங்களில் ஒன்று. இதை பர்கர்ஹ் மாவட்டம் என்றும் அழைப்பர். இதன் தலைமையகம் பர்கஃட்டில் உள்ளது.
இணைப்புகள்
பகுப்பு:பர்கஃட் மாவட்டம் பகுப்பு:ஒடிசாவின் மாவட்டங்கள்
விஜய் மில்டன்
'''எஸ். டி. விஜய் மில்டன்' (S. D. Vijay Milton'') இந்திய திரைப்பட ஒளிப்பதிவாளர்களில் ஒருவர். இவர் தமிழ் திரைப்படங்களை, இயக்கியும் வருகிறார். அழகாய் இருக்கிறாய் பயமாய் இருக்கிறது என்ற நகைச்சுவைக் காதல் படத்தினை இயக்கியுள்ளார். இப்படத்தில் (2006) நடிகர் பரத்தும், மல்லிகா கபூரும் நடித்துள்ளனர். 2012 ஆண்டு வரை, இவர் 22 திரைப்படங்களில் பணிபுரிந்துள்ளார். காதல் (திரைப்படம்), வழக்கு எண் 18/9. ஆகிய படங்கள், இவரைப்பற்றிய பரபரப்பு உரையாடலை, திரைப்படச் சமூகத்தில் உருவாக்கியது.
பணிச்சூழல்
கோலி சோடா திரைப்பட வெற்றிக்குப் பிறகு, விஜய் மில்டன் திரைப்படங்களைத் தயாரிக்கத் தொடங்கினார். இவர் தயாரிக்கும் இடம் மாறி இறங்கியவன், என்ற படத்தில்  விக்ரமும், சமந்தாவும் நடிக்கின்றனர். இவர் டி. ஆர்.  போல, நடைமுறை வாழ்க்கையில் இருக்கும் சாதரண ஒரு நபர், அவர்தம் வாழ்க்கையின் கதாநாயகர்களாக இருப்பதை உணர்த்துகிறார்.
ப. குருசாமி
'''ப. குருசாமி' (P. Guruswamy'') என்பவர் ஓர் இந்திய அரசியல்வாதியும், தமிழ்நாட்டின் சட்டமன்ற முன்னாள் உறுப்பினரும் ஆவார். 1977 மற்றும் 1980 ஆம் ஆண்டு நடைபெற்ற தேர்தல்களில் அந்தியூர் தொகுதியிலிருந்து அனைத்திந்திய அண்ணா திராவிட முன்னேற்றக் கழக வேட்பாளராக தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
மேற்கோள்கள்
பகுப்பு:வாழும் நபர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:6 ஆவது தமிழ்நாடு சட்டமன்ற உறுப்பினர்கள் பகுப்பு:7 ஆவது தமிழ்நாடு சட்டமன்ற உறுப்பினர்கள் பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள் பகுப்பு:இந்திய அரசியல்வாதிகள்
கங்காவிசர்ஜன மூர்த்தி
கங்காவிசர்ஜன மூர்த்தி என்பது சிவபெருமானின் அறுபத்து நான்கு திருமேனிகளுள் ஒன்றாகும். தேவ நதியான கங்கையின் தீர்த்தம் பட்டால் மட்டுமே தனது முன்னோர்கள் மோட்சம் பெறுவார்கள் என்று அறிந்த பகிரதன் கங்கையை நோக்கி தவமியற்றினார். தேவ லோகத்திலிருந்து பூலோகத்திற்கு வரும்பொழுது அளவற்ற வேகத்துடன் வருவாதால் அனைத்தும் அழியும் என்று அஞ்சுய கங்கை, தன்னை தாங்ககூடியவர் சிவனென்றும் அவரிடம் பகிரதனை வணங்கி வரம்பெறுமாறும் பணித்தார்.
பகிரதனும் சிவபெருமானை நோக்கி கடுந்தவம் புரிந்து சிவனருள் பெற்றார். கங்கையை தனது சடாமுடியில் தாங்கிய சிவபெருமான் அதிலிருந்து சிலதுளிகளை மட்டும் பகிரதனுக்காக தந்தார். அதுவே மிகப்பெரும் வெள்ளமாக சென்றது. இவ்வாறு கங்கையை சடாமுடியில் தாங்கி சிறிது மட்டும் விடுவித்த சிவபெருமானின் தோற்றம் கங்காவிசர்ஜன மூர்த்தி எனப்படுகிறது.
மேற்கோள்கள்
பகுப்பு:சிவ உருவத்திருமேனிகள்
ஜெஃப் கோர்டெனே
ஜெஃப் கோர்டெனே (Geof Courtenay, பிறப்பு: திசம்பர் 16 1921, இறப்பு: அக்டோபர் 17 1980), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் எட்டு முதல்தர துடுப்பாட்டப் போட்டிகளில் கலந்து கொண்டுள்ளார். 1947-1957 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஜெஃப் கோர்டெனே - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 24 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1921 பிறப்புகள் பகுப்பு:1980 இறப்புகள் பகுப்பு:டொர்செட் துடுப்பாட்டக்காரர்கள் பகுப்பு:சாமர்செட் துடுப்பாட்டக்காரர்கள்
நிர்மல் சிங் செக்கோன்
இந்திய வான்படை பைலட், நிர்மல் ஜித் சிங் செக்கோன் (Nirmal Jit Singh Sekhon), PVC (17 சூலை 1943 – 14 டிசம்பர் 1971)  இந்திய வான்படையில், 18-வது ஸ்குவாட்ரன் அணியில் போர் விமானத்தை இயக்கும் பைலட் ஆக 1967-ஆம் ஆண்டில் பணியில் சேர்ந்தவர். 1971-இந்திய பாகிஸ்தான் போரின் போது நிர்மல் ஜித் சிங் செக்கோன், ஸ்ரீநகர் விமான தளத்தை காக்கும் பணியில் இருந்தார். விமான ஓடு தளத்தை பாகிஸ்தான் வான்படைகள் தாக்கத் தொடங்கியது. நிர்மல் ஜித் செக்கான் தனியொரு ஆளாக காஷ்மீர் விமான தளத்தை எதிரிகளிடமிருந்து காத்து தன் இன்னுயிரை நீத்து, வீரமரணமடைந்த நிர்மல் ஜித் சிங் செக்கோனுக்கு, இந்தியக் குடியரசுத் தலைவர் 1971-ஆம் ஆண்டில் பரம் வீர் சக்கரம்]] விருது வழங்கி மரியாதை செய்தார். இந்திய வான்படையில் முதன் முதலில் பரம் வீர் சக்கரம் விருது பெற்றவர் நிர்மல் ஜித் சிங் செக்கோன் ஆவார். இந்திய வான்படையில் முதன் முதலில் பரம் வீர் சக்கரம் விருது பெற்றவர் நிர்மல் ஜித் சிங் செக்கோன் ஆவார்.
பாகிஸ்தானிய வான்படை அதிகாரி சலீம் பெய்க் மிர்சா தனது கட்டுரையில், போரில் நிர்மல் ஜித் சிங் செக்கோனின் வீர தீரச் செயல்களைக் குறித்துப் பாராட்டியுள்ளார்.
வெளி இணைப்புகள்
பகுப்பு:1943 பிறப்புகள் பகுப்பு:1971 இறப்புகள் பகுப்பு:சீக்கியர்கள் இந்திய-பாகிஸ்தான் போரில் இறந்தவர்கள் * பகுப்பு:பஞ்சாபி மக்கள் பகுப்பு:இந்தியப் படைத்துறையினர்
1,3-இருமெத்தில்பியூட்டைலமீன்
1,3-இருமெத்தில்பியூட்டைலமீன் (1,3-Dimethylbutylamine) என்பது C6H15N என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மம் ஆகும். ஓர் அலிபாட்டிக் அமீனாகக் கருதப்படும் இச்சேர்மம் இருமெத்தில் பியூட்டைலமீன், 4-அமினோ-2-மெத்தில்பெண்டேன் என்ற பெயர்களாலும் இது அடையாளப்படுத்தப்படுகிறது. மெத்திலெக்சேனமீனுடன் கட்டமைப்பு ரீதியாக தொடர்புடைய ஒரு தூண்டுதல் மருந்தாக 1,3-இருமெத்தில்பியூட்டைலமீன் அறியப்படுகிறது. அங்கு ஒரு பியூட்டைல் குழு பெண்டைல் ​​குழுவை மாற்றுகிறது.
இருமெத்தில் பியூட்டைலமீனின் ஐதரோகுளோரைடு மற்றும் சிட்ரேட்டு உப்புகள் மருத்துவரின் பரிந்துரை இல்லாமல் விற்கப்படும் சில உணவு கூட்டுப்பொருட்களில் அங்கீகரிக்கப்படாத மருந்துப் பொருட்களாக அடையாளம் காணப்பட்டுள்ளன. மெத்திலெக்சேனமீனின் மீதான தடைகளைத் தவிர்க்கும் ஒரு வெளிப்படையான முயற்சியில் இது பயன்படுத்தப்படுகிறது. ஐக்கிய அமெரிக்காவின் உணவு மற்றும் மருந்து நிர்வாகம் (FDA) இருமெத்தில் பியூட்டைலமீன் கொண்டிருக்கும் எந்த ஓர் உணவுப் பொருளும் "கலப்படம்" செய்யப்பட்டவை என்று கருதுகிறது. உணவு மற்றும் மருந்து நிர்வாகத்தின் எதிர்ப்பையும் மீறி இருமெத்தில் பியூட்டைலமீன் அமெரிக்காவில் தொடர்ந்து விற்கப்படுகிறது.
பாதுகாப்பு
இருமெத்தில் பியூட்டைலமீன் பற்றிய அறியப்பட்ட மனித பாதுகாப்பு ஆய்வுகள் எதுவும் இல்லை மற்றும் அதன் ஆரோக்கிய விளைவுகள் முற்றிலும் தெரியவில்லை.
மேற்கோள்கள்
பகுப்பு:ஆல்கைல் அமீன்கள்
ஆற்காடு அனந்தீஸ்வரர்சுவாமி கோயில்
ஆற்காடு அனந்தீஸ்வரர்சுவாமி கோயில் தமிழ்நாட்டில் தஞ்சாவூர் மாவட்டம், ஆற்காடு என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பதினாறாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் காரணாகம முறைப்படி ஒருகாலப் பூசை நடக்கின்றது. ஆடி மாதம் ஆடி அமாவாசை முக்கிய திருவிழாவாக நடைபெறுகிறது.
மேற்கோள்கள்
பகுப்பு:தஞ்சாவூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மின்னமலைப்பட்டி வீரப்பசுவாமி கோயில்
மின்னமலைப்பட்டி வீரப்பசுவாமி கோயில் தமிழ்நாட்டில் சிவகங்கை மாவட்டம், மின்னமலைப்பட்டி என்னும் ஊரில் அமைந்துள்ள கிராமக் கோயிலாகும்.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பகட்டி வேய்ரான்
பகட்டி வேய்ரான் EB 16.4 மத்திய-எஞ்ஜின் உடன் முழு-அளவிலான கிராண்ட் டூரரின் மிகச் சமீபத்திய பதிப்பு, இது ஜெர்மன் கார்-தயாரிப்பாளர்களான வால்க்ஸ்வேகனால் உருவாக்கப்பட்டு வால்க்ஸ்வேகன்-வணிக முத்திரையான பகட்டி ஆட்டோமொபைல்ஸ் SAS ஆல் அவர்களுடைய தலைமையகமான மோல்ஷீய்மில் (அல்சேஸ், பிரான்சு), உள்ள சாடியேயு செயிண்ட் ஜீன்னில் தயாரிக்கப்படுகிறது, மேலும் அதனுடைய தயாரிப்பு மற்றும் உற்பத்தி பெரும்பாலும் ஃபெர்டினான்ட் கார்ல் பீச்சுக்குச் சமர்ப்பிக்கப்படுகிறது. இது பிரெஞ்சு பந்தயக் காரோட்டி பியரெ வேய்ரான் நினைவாக பெயரிடப்பட்டது, இவர் 1939 ஆம் ஆண்டில் தொடக்கக்கால பகட்டி நிறுவனத்திற்காக கார் ஓட்டும் பந்தயத்தில் 24 ஹவர்ஸ் ஆஃப் லி மான்ஸ்-ஐ வென்றவர்.
2005 ஆம் ஆண்டில் தயாரிப்புகள் துவங்கியது முதல் 2008 ஆம் ஆண்டின் இறுதியில் முடிவடைந்தது வரையில் இருநூறு வேய்ரான்கள் தயாரித்து வழங்கப்பட்டுள்ளது. வேய்ரானின் விசேஷ மாற்று வடிவங்களில் புர் சாங், எஃப்பிஜி பார் ஹெர்மெஸ், சாங் நாய்ர், டார்கா, வின்செரோ மற்றும் ப்ளியூ சென்டினெய்ர் ஆகியவை அடங்கும். இது கிராண்ட் ஸ்போர்ட்டுடன் பதில்பொருளாக்கப்படும், இது அடிப்படையிலேயே வேய்ரானுக்கு மாற்றத்தகுந்தது.
புர் சாங்
thumb|பகட்டி வேய்ரான் புர் சாங் செப்டம்பர் 11, 2007 அன்று வேய்ரானின் சிறப்புப் பதிப்பான "புர் சாங்" (பிரெஞ்சில் "தூய இன மரபு", என்று பொருள், உள்ளபடியாக "சுத்தமான இரத்தம்" என்று பொருள்படும்)  ஃப்ராங்க்ஃபர்ட் மோட்டார் கண்காட்சியில் காட்சிப்படுத்தப்பட்டது. வழக்கமான வேய்ரானுக்கும் இதற்குமுள்ள ஒரே வேறுபாடு அதன் பாடி ஃபினிஷிங்: புர் சாங்கிற்கு எதுவுமில்லை, தெளிவான மேற்பூச்சு பாதுகாப்புடன் இது வேய்ரானின் சுத்தமான அலுமினிய- கார்பன் ஃபைபர் பாடியை வெளிப்படுத்துகிறது. புர் சாங்கின் உற்பத்தி ஐந்து கார்களுக்கு வரையறுக்கப்பட்டது, இது டைமண்ட் கட் ஃபினிஷுடன் உயர் பளபளப்பான அலுமினிய சக்கரங்களைக் கொண்டிருக்கும்.
எஃப்பிஜி பார் ஹெர்மெஸ்
thumb|பகட்டி வேய்ரான் எஃப்பிஜி பார் ஹெர்மெஸ் பகட்டி வேய்ரான் எஃப்பிஜி பார் ஹெர்மெஸ் ரியூ டூ ஃபார்போர்க் செயிண்ட்-ஹானோரெவின் நினைவாக பெயரிடப்பட்டது, இதுஹெர்மெஸ் தலைமையிடம் அமைந்திருக்கும் கதவு எண் 24-ஐக் கொண்டிருக்கும் வீதி. காரின் உட்புறம் மற்றும் வெளிப்புறம் இரண்டிலும் ஏராளமான மாற்றங்களை இந்தக் கார் கொண்டிருக்கிறது. காரின் முற்பகுதி சற்றே மாற்றியமைக்கப்பட்டுள்ளது, ஹெர்மெஸ்ஸின் மோனோகிராம் முன்புற கிரில்லில் சேர்க்கப்பட்டுள்ளது. சக்கரங்களின் மத்தியிலும் கூட ஒற்றை H எழுத்தைக் கொண்டிருக்கிறது, மேலும் எரிபொருள் நிரப்பு கதவில் "பகட்டி வேய்ரான் எஃப்பிஜி பார் ஹெர்மெஸ்" என்று பொறிக்கப்பட்டுள்ளது. உட்புறங்கள் ஹெர்மெஸ் தோலினால் செய்யப்பட்டிருக்கிறது மேலும் உட்புறங்கள் புதிய கதவு கைப்பிடிகளைக் கொண்டிருக்கிறது, இவை ஹெர்மெஸ்ஸின் பெட்டிகளில் பயன்படுத்தப்பட்ட கைப்பிடிகளை நினைவூட்டுகின்றன, மத்திய அடுக்குகளின் உள்ளே பொருந்திக்கொள்ளக்கூடிய வகையில் வடிவமைக்கப்பட்ட ஒரு சிறுதோல்பையும் இருக்கிறது அத்துடன் டிரங்கிற்குள் அடங்கும் விதமாக வடிவமைக்கப்பட்ட ஒரு சூட்கேசும் இதில் உள்ளடங்கியிருக்கிறது. சாயமிடப்படாத கம்பளி உட்புறங்களுடன் கருப்பு இருக்கைகளைக் கொண்டு அரிய கலவையான கருங்காலி மற்றும் எடோப் வண்ணங்களுடன் மட்டுமே இந்தக் கார் கிடைக்கப்பெறுகிறது.
சாங் நாய்ர்
சாங் நாய்ர் 1930 ஆம் ஆண்டுகளின் அசலான பகட்டி அட்லாண்டிக் 57Sக்கு மரியாதை செலுத்துகிறது. பதப்படுத்தப்படாத கார்பன் ஃபைபர் பேனல்கள், கருப்பாக்கப்பட்ட முகப்புவிளக்குகள், கிரில் சுற்றுவளைப்பு மற்றும் பக்கவாட்டு கண்ணாடிகளுக்கு அலுமினியம் என வெளிப்புற பாணிகள் எல்லாம்-கருப்பு வண்ணங்களாக - சாங் நாய்ர் என்றால் "கருப்பு இரத்தம்" என்று பொருள் - ஒருங்கிணைக்கப்பட்டுள்ளது. உற்பத்தி ஓட்டம் 15 வாகனங்களைக் கொண்டிருந்தது. உட்புறம் பிரத்தியேகமாக தெளிவான ஆரஞ்சு நிறத்தில் அமைக்கப்பட்டிருக்கிறது.
கிராண்ட் ஸ்போர்ட்
முதல் கிராண்ட் ஸ்போர்ட் (குறியீட்டுப் பெயர்: சாஸிஸ் 001), 2008, கூடிங் & கம்பெனி பெப்பிள் பீச் ஏலத்தில் இலாபகரமான விலையான $2.9 மில்லியனுக்கு விற்கப்பட்டது. ஏல விலையில் தோராயமாக $900,000 தர்ம காரியங்களுக்கு அளிக்கப்பட்டது.
ப்ளியூ சென்டினெய்ர்
பகட்டி பிராண்டின் 100வது ஆண்டு விழாவைக் கொண்டாடும் விதமாக இந்தப் புதிய பதிப்பு உருவாக்கப்பட்டது. இரு வண்ணச்சாயல் திட்டம் போலல்லாமல் ஒட்டுமொத்த பாடியும் நீல நிறத்தில் பெயிண்ட் செய்யப்பட்டிருந்தது. அதற்குப் பதிலாக மாட்டி மற்றும் க்ளாஸ் ஒருங்கிணைந்த “பகட்டி ப்ளூ” பெயிண்ட் பயன்படுத்தப்பட்டது. மடிப்புப் பகுதியின் இரு பிரிவுகளுக்கும் இடையில் இருந்த மையப்பகுதி விரிவாக்கப்பட்டது, மத்தியில் ஒரு க்ரோம் ஸ்ட்ரிப் சேர்க்கப்பட்டது. இந்தக் கார் வழமையான வேய்ரானைவிட விலையுயர்ந்தது, இது கூடுதலாக £1,000,000 விலையைக் கொண்டிருந்தது.
2009 ஜெனிவா மோட்டார் கண்காட்சியில் இந்தக் கார் பார்வைக்கு வந்தது.